KCE วิ่ง 4% ฟากโบรกฯแนะ “ขาย” มองราคาขึ้นสวนผลงาน Q4 อ่อนแอ เซ่นอุตสาหกรรมยานยนต์ชะลอตัว
KCE วิ่ง 4% ฟากโบรกฯแนะ “ขาย” มองราคาขึ้นสวนผลงาน Q4 อ่อนแอ เซ่นอุตสาหกรรมยานยนต์ชะลอตัว
KCE วิ่ง 4% ฟากโบรกฯแนะ “ขาย” มองราคาขึ้นสวนผลงาน Q4 อ่อนแอ เซ่นอุตสาหกรรมยานยนต์ชะลอตัว
19 ธ.ค. 2562

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.41 น. อยู่ที่ระดับ 24 บาท บวก 1.10 บาท หรือ 4.48% สูงสุดที่ระดับ 24.10 บาท ต่ำสุดที่ระดับ 22.70 บาท ด้วยมูลค่าการซื้อขาย 405 ล้านบาท

ด้านบทวิเคราะห์ บล.ทิสโก้ ระบุคำแนะนำ “ขาย” ราคาเป้าหมาย 17.20 บาท/หุ้น โดยมองว่าราคาหุ้นของ KCE เพิ่มขึ้นกว่าคู่แข่งหลังผลประกอบการเพิ่มขึ้น 38% ในช่วงไตรมาส 3/62 จากผลของสงครามการค้าที่ลดลง และจะการฟื้นตัวในปี 2563
โดยคาดว่าผลประกอบการจะอ่อนแอต่อในไตรมาส 4/62 เนื่องจากรายได้ในสกุล USD ที่ลดลง และอุตสาหกรรมยานยนต์ที่ชะลอตัวลง และไม่มีปัจจัยหนุนจากราคาทองแดงที่ต่ำ ทำให้มองว่าปี 2563 จะเป็นปีที่ท้าทาย จึงยังคงแนะนำให้ “ขาย” โดยมีมูลค่าที่เหมาะสม 16.90 บาท ราคาปัจจุบันคิดเป็น PER ที่ 25 เท่า ในขณะที่ RoE อยู่ที่เพียง 9.1% ต่ำกว่าอดีตที่ 29.3%
ด้านต้นทุนวัตถุดิบราคาทองแดงคิดเป็นสัดส่วน 60% ของต้นทุน และด้วยราคาทองแดงที่ลดลงจาก 7 พันดอลลาร์/ตัน เป็น  5.8 พันดอลลาร์ในไตรมาส 3/62 จะช่วยจำกัดอัตรากำไรที่ลดลงหลังยอดขายลดลง 15% เทียบกับปีก่อน ในช่วง 9 เดือนแรกที่ผ่านมา แต่ด้วยสงครามการค้าที่มีแนวโน้มดีขึ้น และสต็อกที่ต่ำทำให้ราคาทองแดงฟื้นตัวขึ้นเป็น 6.2 พันดอลลาร์ ทำให้โอกาสที่อัตรากำไรจะเพิ่มขึ้นเป็นไปได้ยาก
นอกจากนี้มองว่า KCE จะมีการเจรจาราคาได้ยากในปี 2020F หลังค่าเงินบาทแข็งค่าขึ้นกว่า 6% และด้วยการหันมาเน้นรายได้ในส่วนของ Radar ที่มีอัตรากำไรสูง แต่ด้วยสัดส่วนของยอดขายที่ต่ำเพียง 15 ล้านดอลลาร์ ต่ำกว่า 5% ของยอดขายรวมและรายได้ของ KCE กว่า 50% มาจากยุโรปที่มีความเสี่ยงจาก Brexit และสงครามการค้ารอบใหม่